Kill Bill: Volume 1

Kill Bill: Volume 1 adalah sebuah filem genre aksi dan seni bela diri tahun 2003 dari Amerika Syarikat ditulis dan diarahkan Quentin Tarantino. Ia dibintangi oleh Uma Thurman sebagai Bride / Kiddo, seorang wanita yang membalas dendam terhadap pasukan pembunuh upahan Viper (dibintangi Lucy Liu, Michael Madsen, Daryl Hannah dan Vivica A. Fox) dan pemimpin mereka Bill (David Carradine) selepas mereka cuba membunuhnya, suaminya serta anaknya yang masih dalam kandungan lahir.

Plot
Seorang wanita yang lengkap dengan berpakaian gaun pengantin, Meraikan satu majlis perkahwinan di El Paso, Texas, Tetapi dicemari dengan insiden yang malang apabila pasangan tersebut telah diserang oleh Skuad Pembunuh Upahan Viper Deadly. Bride / Beatrix Kiddo / Kiddo (Uma Thurman) sempat memberitahu kepada ketua kumpulan tersebut Bill (David Carradine), bahawa dia sedang hamil. Akan tetapi, Bill tetap menembaknya dia di kepala.

Polis menyiasat pembunuhan beramai-ramai di dalam gereja. Pihak polis mendapati Kiddo masih hidup tetapi koma. Di hospital, Elle Driver (Daryl Hannah) bersiap untuk membunuh Kiddo melalui suntikan maut, tetapi Bill membatalkan misi itu pada saat akhir, memandangkan ia tidak boleh dibunuh kerana Kiddo tidak dapat mempertahankan dirinya.

Empat tahun kemudian, Kiddo telah sembuh dari koma dan terkejut mendapati dia tidak lagi hamil. Dia membunuh seorang pekerja hospital yang telah merogolnya semasa dia koma. Namun, kakinya masih lumpuh akibat koma yang terlalu lama. 13 jam kemudian, baharulah kakinya pulih sepenuhnya. Dia mengambil traknya, dan terus merantau untuk menyelesaikan dendam terhadap untuk Bill dan keempat-empat anggota yang lain, dia memilih sasaran pertamanya iaitu O-Ren Ishii (Lucy Liu), kini pemimpin yakuza di Tokyo. Ibu bapanya telah dibunuh oleh yakuza lain ketika dia masih berusia 5 tahun, dia membalas dendam pada bos yakuza tersebut 6 tahun kemudian dan menggantikan bapanya selepas tamat latihannya sebagai pembunuh elit. 

Kiddo pergi ke Okinawa, Jepun, untuk mendapatkan pedang dari seorang legenda samurai, Hattori Hanzō (Sonny Chiba), yang telah bersumpah untuk tidak lagi membuat pedang lagi. Setelah mengetahui bahawa sasarannya adalah Bill, bekas pelajar yang mengkhianatinya, dia segera menghasilkan pedang terbaik untuknya. Kiddo berjaya menjejaki O-Ren di sebuah restoran di Tokyo yang dinamakan House of Blue Leaves, dan berjaya mengalahkan dan membunuh ke semua ahli yakuza yang lain, termasuk kumpulan Crazy 88 yang diketuai oleh Johnny Mo, (Gordon Liu) yang merupakan pengawal kepada O-Ren sebelum membunuhnya. Kemudian dia dan O-Ren bertarung di sebuah taman di perkarangan restoran itu, dan berjaya memenggal kepalanya dengan pedang lagenda itu. Dia menyeksa Sofie Fatale, pembantu O-Ren, untuk mendapatkan maklumat mengenai Bill, dan meninggalkannya sebagai tebusan kepada Bill kerana telah mengkhianati ketuanya. Sofia juga telah memberitahu kepada Kiddo bahawa anak perempuannya BB masih hidup dan dijaga oleh Bill dengan sebaiknya. Misi membalas dendam dan mencari anaknya semula dirungkaikan di dalam Filem Kill Bill: Volume 2.

Pelakon
 Uma Thurman sebagai Beatrix Kiddo
 Lucy Liu sebagai O-Ren Ishii
 Vivica A. Fox sebagai Vernita Green
 Michael Madsen sebagai Budd
 Daryl Hannah sebagai Elle Driver
 David Carradine sebagai Bill
 Sonny Chiba sebagai Hattori Hanzo
 Julie Dreyfus sebagai Sofia Fatale
 Chiaki Kuriyama sebagai Gogo Yubari
 Gordon Liu sebagai Johnny Mo (Ketua kumpulan Crazy 88)
 Michael Parks sebagai Edgar McGrow
 Ambrosia Kelley sebagai Nikki Bell

Lihat juga
 Filem Kill Bill: Volume 2

Rujukan

Pautan luar

 
 
 
 
 

Filem Amerika Syarikat
Filem arahan Quentin Tarantino